Omkring 2005 var min mor og jeg på Palm Beach Country Club.
Det var en smuk dag. Vi spillede golf.
Og vi gik op på terrassen for at spise frokost.
Vi blev anvist et bord, og der var kun ét andet par der,
og det var Bernie Madoff og hans kone, Ruth,
og det bemærkede min mor.
"Åh, det er Bernie."
Hun begyndte at snakke til dem og introducerede mig.
"Det er Jeff, min søn. Han har en konto hos dig."
Og jeg gav hånd til mr. Madoff.
Jeg var fyldt med ærefrygt.
Han var gud af Palm Beach.
Økonomisk gud.
Vi gik tilbage til bordet,
og min mor sagde på hendes typiske måde:
"Åh, sikke en vidunderlig mand."
Men så sagde hun: "Men der er noget, som er usædvanligt.
Han undgår øjenkontakt."
Min mor så det før alle andre.
Men hun så ikke hele billedet.
Fordi den her gud var en dæmon. En djævel.
Bernie Madoff er blevet anholdt.
Han grundlagde Bernie Madoff Investment Securities.
Han er 70 år og et kendt ansigt på Wall Street.
Bernie Madoff, 70 år gammel, anholdt af FBI.
Dette tidligere ikon på Wall Street
har angiveligt ødelagt mange liv, velgørenhedsorganisationer og ry
på Wall Street og i hele verden.
MADOFF UNDER HUSARREST
Han går skammens gang. Folk skubber.
Skub ikke.
Folk tror, at de kender historien.
De tror, at det er en historie om én mand,
men når man kigger nærmere, er der meget mere til historien.
Bernie Madoff stod bag Wall Streets mest kriminelle virksomhed.
Han var en økonomisk sociopat. En økonomisk seriemorder.
Han var en slags onkel for mig.
Jeg kunne lide ham, og jeg stolede på ham,
og så er han et monster, der lever på en løgn.
Tillid. Svigt. Rendyrket ondskab.
Om hundrede år vil folk også huske det her.
Vi snakker om 64 milliarder dollars.
Når man ser så mange nuller, er det svært at kapere.
Man måtte kigge bag spejlet og ind i en parallelverden,
hvor intet var ægte.
Alt var uægte. Pengene var forsvundet.
Væk.
Det er slemt nok at miste sin opsparing.
Men at miste sit hus er forfærdeligt.
Hvordan kunne han narre så mange i så lang tid?
Det, der skete, kunne være undgået,
men så mange fik det til at ske på grund af grådighed.
Det handler om de store banker og de regulerende myndigheder.
Det handler om hele det her økosystem,
som på alle måder har fejlet.
Hvis man investerer milliarder i noget, bør man undersøge alt.
Selv hvis Gud sender dig sit CV…
…så undersøg referencerne.
Mr. Madoff, du har selv indrømmet, at dit arbejde bestod i at lyve.
-Er det sandt? Dit arbejde var at lyve? -Ja.
Ingen kan forstå: "Hvorfor gjorde Bernie Madoff det her?"
Han ejede en succesfuld virksomhed, som alle på Wall Street så op til.
Alle sagde: "Hvorfor begik Bernie Madoff historiens største svindelnummer?
Intet i den her branche er, hvad det ser ud til.
Den her branche eksisterer, fordi…
Man må forstå ét faktum.
At alle i branchen er grådige.
I aften handler det om det, der er blevet kaldt
den værste økonomiske krise i moderne tider.
Det er uden tvivl den største finanskrise i mange årtier i vores land.
I 2008 hang økonomien i laser.
Det her var dommedag.
Panik på Wall Street i dag.
Forvirring skabt af de dårlige boliglån.
Boliglånsmæglere gav boliglån til folk, der ikke havde råd til dem.
Wall Street vidste, at mange af dem var dårlige,
men de solgte dem til deres klienter, og så gik det galt.
Tvangsauktioner er gået op med 87 % i hele landet.
Den samlede ejendomsværdi i landet i år kan falde en halv billion.
Det er ubegribeligt. Alle mister deres hjem.
Aktiemarkedet er i frit fald.
Hver dag er det værre end dagen før.
Dow Jones er dykket med 450 point.
Vi har lige ramt 730 eller noget.
Det har vi aldrig set.
Tokyos aktiehandlere er bekymret for recessionen i USA.
Alle banker mærkede krisen.
Lehman Brothers vil indgive konkursbegæring.
Finanskrisen fortsætter med at skabe panik.
Vi står overfor et globalt sammenbrud.
Det her var en altødelæggende krise, der medførte katastrofer i hele systemet,
og så var der Bernie.
Og nu til det, som viser sig at være Wall Streets største Ponzi-svindel.
Strid grundet anklager mod Bernie Madoff
idet investorer må sande, at de 50 milliarder, de troede, de havde,
er væk.
Hvordan har du det?
Bernie Madoff blev anholdt torsdag d. 11 december 2008.
Fredag morgen ankommer FBI-agenter til Madoffs kontor
i den meget dyre Lipstick Building i East Side, New York.
Vi gik ind i lobbyen i bygningen,
og det lignede en scene fra filmen Frankenstein,
hvor man ser de vrede landsbyboere med deres høtyve og fakler,
og de vil ovenpå for at dræbe monsteret.
FBI-agenterne iklædt razziajakker går op,
og jeg er den første agent, som træder ind ad døren.
Alle de ansatte er blevet samlet på 19. etage.
Der hersker total kaos.
Der er grædende ansatte, som forsøger at finde ud af, hvad der foregår.
FBI var den ledende efterforskningsmyndighed,
men der var også IRS, arbejdsministeriet, revisorer
og den myndighed, der overvåger børsmæglerbranchen, SIPC.
De afbryder folks adgang.
Jeg var lidt overrasket, fordi det lignede et legitimt firma.
Der var computere overalt og ure, der viste forskellige tidszoner…
Det lignede et ægte børsmæglerfirma.
Mens vi ransager stedet,
går jeg ind på Bernies kontor og begynder at få en fornemmelse af ham,
hvem han er, og hvordan han er.
Til venstre er der Lichtenstein-kunstprint med tyremotiver.
Tyren symboliserede ikke et "bullmarked".
Den betød bare bullshit.
Og bag ved hans skrivebord er der et stykke moderne kunst,
og det er en stor skrue.
Skruen viser nærmest, at han har en skrue løs.
Kontoret er blevet sikret, vi har anholdt Bernie Madoff,
og der mangler mange penge.
Vores største problem er, at vi ikke ved, hvordan det er sket.
Der er mange medarbejdere,
og ingen ved, hvem der er skyldig eller uskyldig.
Vi vil finde ud af, hvor mange ofre der er.
Hvor mange penge blev stjålet?
Hvor stor skala er det her?
Og vi vil vide, hvem der samarbejdede med ham.
Hvem er involveret? Hvad er deres roller?
Hvor er pengene?
Hvem har fået noget ud af det her?
Det er umuligt at have svindlet for 50 milliarder dollars
uden at andre kender til det.
Med Bernie Madoff er der svært at vurdere,
hvor sandheden ender, og hvor løgnene begynder.
Jeg er ikke stolt af, hvad jeg har gjort.
BERNIE MADOFFS VIDNEFORKLARING CIVILSAG
Jeg har brugt mange timer på at spekulere på, hvorfor jeg gjorde det.
Et af mine problemer var, at jeg altid ville gøre alle tilfreds.
Da jeg begyndte som forretningsmand, stolede mange på mig.
Jeg tjente mange penge til dem,
og alle i branchen anså mig for at være en stor succes, og det var jeg.
Mr. Madoff, er du enig med den første sætning på side syv?
Er det en præcis beskrivelse af dit firma?
"Da Madoff startede en detailhandel i 1960…"
Ja.
"…havde et dusin klienter, som alle var familie eller venner." Ja.
Lad os gå tilbage til begyndelsen.
Bernie Madoff er søn af jødiske indvandrere.
Hans bedsteforældre kom fra Rusland og Polen.
Han voksede op i Laurelton, Queens, lige uden for New York City.
BERNIE MADOFFS BARNDOMSHJEM
Det er vigtigt at se Madoffs tidlige år i den rette historiske sammenhæng.
ARBEJDSLØS
USA og det meste af verden havde kæmpet sig igennem
Den Store Depression i 1930'erne,
og 2. verdenskrig i 1940'erne.
Det var 15 år med turbulens og trauma.
I 1950'erne var der en længsel efter stilhed, fred og ro og normalitet,
og den længsel blev til konformisme i de amerikanske forstæder.
De fleste amerikanere flytter ind i de nyrige middelklassehjem.
De har næsten ubegrænsede midler at købe for.
Og det var der, Bernies far kunne flytte sin familie hen.
Til middelklasse-Queens.
Bernies forældre hed Ralph og Sylvia.
Hans mor var hjemmegående.
Hans far var ufaglært arbejder.
Bernie er et gennemsnitligt barn, som går i folkeskole.
Han var lidt akavet. Jeg hørte en historie om ham.
Der var en pige, som ikke ville lege med ham.
Til sidst tilbød han hende 25 cents, og så legede hun med ham.
Bernie lærte som helt lille at motivere folk med penge.
STUDENTERNES SVØMMEKLUB
Han var livredder i gymnasiet.
Han ser sig selv som en, der ikke bare gør gode gerninger,
men som også beskytter andre.
"Jeg passer på dig."
Og han solgte udstyr til havesprinklere ved siden af.
For at tjene penge.
Han ville være rig.
Bernie mødte sin fremtidige kone, Ruth Alpern, til fest i sin vens kælder.
Det var en tid med ankelsokker og swingnederdele.
De var gymnasiekærester.
Ruth var meget klog.
Hun tog direkte på college efter gymnasiet,
hvilket var usædvanligt for kvinder dengang.
Hun var smuk og elegant.
Hun kom fra en rigere familie.
Hendes far, Saul Alpern, havde et revisionsfirma i New York City
så hun var et godt parti.
Ruths far syntes ikke, at Bernie var god nok til hende,
og at hun kunne have fundet en bedre mand, og at Bernie ikke ville nå langt.
Bernies far ønskede, han blev advokat,
og Bernie klarede sig godt i skolen og kom ind på jurastudiet.
Han læste jura i et år, og så stoppede han.
Bernie Madoff levede i skyggen af fiasko.
Bernies familie var ramt af fiaskoer.
Hans far havde mange forretninger, som alle slog fejl af forskellige årsager.
På et tidspunkt fik skattevæsnet udlæg i huset.
På et andet tidspunkt måtte hans mor arbejde i en blodbank
for at hjælpe familiens økonomi.
Det var ikke sådan, at en forstadsfamilie burde leve,
og det medførte i Madoff
et ufravigeligt krav til sig selv om at klare sig godt
og ikke være en fiasko som sin far.
Vi har alle sammen mulighed for at leve bedre, end vi gør lige nu.
Det, han ønskede sig, var den hurtige, prangende succes på Wall Street.
Wall Street. Nationens økonomiske hjerte.
Nervecenteret for amerikansk handel og industri.
På Wall Street var "hurtig" og "prangende" nøgleordene på den tid.
Det her var 1960'erne. Der var gang i økonomien.
Store risikoer, højt afkast.
Efterkrigsmarkedet flød over af aktiehandlere og investeringseksperter.
Via investeringsbranchen
kan vi investere vores opsparing, sætte skub i vores fabrikker
og fortsætte med at give os selv flere af de varer og tjenester, vi ønsker.
Vi har det privilegie at vi kan sikre USA's fremtid.
Et par uger efter Bernie og Ruths bryllup
fik han et lille skrivebord i Ruths fars revisionsfirma.
Han startede med 5.000 dollars,
og i 1960 registrerede han BLMIS, Bernard L. Madoff Investment Securities.
Og Ruth var involveret i firmaet.
Hun hjalp med det administrative arbejde og checkhæftet.
Fra begyndelsen så Bernie sig selv som en god mand,
der ville konfrontere systemet og besejre det med dets egne våben.
Bernie begyndte med OTC-handler.
På det tidspunkt forbandt de fleste amerikanere aktiemarkedet
med børsen i New York.
Men der var et kæmpestort marked, som de fleste investorer ikke så,
og som ikke havde en bygning, som var OTC-handler.
Det bestod af en masse mæglere og aktiehandlere med en telefon,
og intet andet.
Det marked bestod af en skraldespand af firmaer, der ikke var anerkendte nok,
eller de var for små, eller de havde et dårligt ry,
og handlen foregik på lyserøde papirer over disken udenfor børsen i New York.
Og Bernie stod klar til at købe eller sælge
med en støt voksende liste af OTC-aktier.
Og ingen vidste præcis, hvad de aktier blev solgt for.
Dengang var der ingen computere eller internet.
Der var ingen app.
Man ringede til Bobby i Boston og sagde: "Jeg har 100 aktier."
Dem vil han gerne købe.
Man bliver enige om en pris i telefonen, og man sender aktierne til dem via posten.
Det var Wall Streets vilde vesten.
Risikoen var enorm. Den potentielle fortjeneste var enorm.
Man skulle have nerver af stål og iskoldt vand i blodet
for at kunne håndtere det her marked dag efter dag.
Det havde Bernie.
Det var en succesfuld forretning, der voksede hurtigt.
Men samtidig startede han et investeringsrådgivningsfirma.
Bernie tænkte: "Ved siden af OTC-handlerne
kan jeg forvalte folks penge som investeringsrådgiver."
Og det er her, man forvalter folks penge.
Man investerer for dem og forsøger at tjene et afkast,
men man får et salær i stedet for en provision.
Det er meget mere indbringende end provisionsbaserede aftaler.
Det viser sig, at hans svigerfar, Saul Alpern,
har mange klienter, som han har været revisor for,
som han henviser til sin svigersøn.
Således ender Bernie en gruppe på 20-24 personer,
som vil investere med ham.
Formatet af Madoffs tidlige investeringsrådgivningsfirma
var lidt usædvanligt, og det var også ukonventionelt.
Saul Alpern…
I stedet for at få Bernie til at lave en konto til hver af klienterne
ville han gøre det lettere for sin svigersøn.
Han samlede alle deres penge, og så fik Bernie de penge at investere.
Og da Bernie fortalte om fortjenesten,
fordelte Saul fortjenesten blandt investorerne i gruppen.
En forsigtig advokat ville have sagt: "Det her må du ikke."
Det var et ureguleret investeringsselskab.
Ved flere end 20 kontoer
skal man registreres hos SEC, det amerikanske børstilsyn.
Men Bernie Madoff registrerer sig ikke som investeringsrådgiver.
Man kan således fra begyndelsen se den cellulære opdeling,
som prægede Bernies karriere.
Han havde et legitimt børsmæglerfirma i OCT-markedet.
Og ved siden af havde han et investeringsrådgivningsfirma,
som kun få kendte til,
og hvor han ikke fulgte alle love og regler.
Han er fikseret på at få succes på Wall Street uden nogen erfaring
og at undgå de fiaskoer, som han så sine forældre udsat for,
og at nå helt til tops.
I sit uofficielle investeringsrådgivningsfirma
investerede Bernie klienternes opsparinger i spekulative aktiver.
Han tjente penge, og han tog risikoer. Han tog meget store risikoer.
Og så blev det maj 1962.
Nyhedsoverskrifter skabes i en lavine af salg,
som ser aktiekurserne falde kraftigt og markedet falder med 20 milliarder.
Det største fald siden 1929.
Pludselig faldt aktiemarkedet,
og de første aktier, der mister al værdi,
er de spekulative aktier, som Bernie har købt for sine klienter.
Med det samme er de ingenting værd.
Klienterne har i teorien mistet alle deres penge.
Deres totale investering var 30.000 dollars.
Jeg havde dårlig samvittighed,
fordi de havde købt aktierne på min anbefaling.
Men hellere end at indrømme,
at han havde taget en vanvittig risiko med deres penge og mistet alt,
beslutter han sig for at dække over det.
Han lånte 30.000 dollars fra sin svigerfar, Saul Alpern,
og han betalte dem tilbage.
Han brugte de 30.000 til at dække tabet på deres kontoer,
og så lyver han om, hvad han har gjort.
Hans løgne får ham til at ligne et geni.
Han så ud til at være en stor succes.
En genial taktiker,
der overlevede den værste uge i børsens historie siden 1929
uden at miste nogen penge.
Han skulle vælge imellem at være en løgnhals eller en fiasko.
Og det valg, som han traf, var, at han kunne leve med at være en løgnhals…
…langt lettere, end han kunne leve med at være en fiasko.
Hele verden kigger på!
Og så begyndte 1970'erne.
Angrebene flænser Nordvietnam med fornyet kraft.
Folk skal vide, om deres præsident er en forbryder.
Der er nu recession.
Enormt lange benzinkøer er overalt.
Den økonomiske krise kan blive endnu værre.
Arbejdsløsheden gik op, benzinpriser steg med lynets hast.
Inflationen tog fart, hvilket medførte en pludselig recession.
Wall Street oplevede nogle meget dramatiske ændringer.
Det var som et børskrak i slowmotion.
I begyndelsen af 1970'erne flyttede Bernie til en kontorbygning på Wall Street 110,
og hans legitime børsmæglerfirma blev mere og mere konservativt.
Bernie Madoff blev det, der kaldes en market maker.
Når man køber aktier,
køber man faktisk ikke 100 aktier fra den person, der sælger 100 aktier.
Der er allerede en mellemmand, som allerede har købt de 100 aktier.
Det, som du gør, er at købe fra den mellemmand.
Og det er, hvad Bernie Madoff var: en grossist.
Han købte aktier,
og så solgte han dem, når nogle andre ville købe dem,
og han tjente en provision på et par cent for hvert salg.
Det er, hvad en market maker er.
Deres forpligtelse er at købe og sælge aktier i gode og dårlige tider.
Bernies market maker-forretning vokser så hurtigt,
at han ansætter sin bror Peter.
De var fremsynede og pionerer indenfor computerstyret aktiehandel.
Da computeren ankom,
ændrede den radikalt, hvorledes Wall Street fungerede.
Det er begyndelsen på en ny tidsalder, som lanceres af en revolutionær kraft.
Computere er så vigtige, at de ændrer vores civilisation fremover.
Wall Streets største aktører ville ikke handle med 200 aktier.
De ville handle med 20.000 aktier på en gennemsnitlig dag.
I 1970'erne tog det virkelig lang tid at købe og sælge aktier.
Det tog sædvanligvis et par uger.
Wall Street har brug for folk, som kan udføre handlerne hurtigt.
Det kræver computere, og Bernie går forrest i den revolution.
Ved at bruge computere kunne han afslutte en handel på tre dage.
Det havde man ikke set før.
Ved at gøre det så meget hurtigere, var han konkurrencedygtig
i sit legitime firma i forhold til store institutionelle investorer,
og det gav ham en stor fordel.
Bernies genialitet bestod i,
at han samlede alle OTC-handlerne, de lyserøde papirer, de små firmaer,
firmaer med dårligt ry i det, som man kan kalde én computerskærm,
Det, som blev NASDAQ og NASD.
Han legitimerede de handler.
I dag er Apple, Google og Microsoft alle sammen NASDAQ-firmaer.
Hans legitime børsmæglerfirma klarede sig godt,
hvilket gjorde det uforståeligt,
at han havde sit lyssky investeringsrådgivningsfirma,
som ingen kendte til, og som også voksede.
Folk hørte om Bernie og om, hvor god han var.
Han skulle til Catskills om sommeren,
hvor han skaffede penge fra venner og familie.
De troede, at han ville få succes.
Han fik stadig henvist klienter fra sin kones far, Saul Alpern,
og i løbet af årene havde Saul hyret to revisorer,
Frank Avellino and Michael Bienes.
Da Saul Alpern går på pension i 1970'erne, omdøber de firmaet til Avellino og Bienes,
eller A & B.
Makkerparret Michael Bienes og Frank Avellino har fanden skabt.
Avellino og Bienes vidste,
at Bernie Madoff forvaltede penge for Sauls familie og venner.
Men det var, da Saul gik på pension, at de så mulighed for at tjene penge.
De var som børn i en slikbutik.
De skabte en af Bernies første feederfonde
og fik penge fra mange forskellige investorer,
virksomheder,
familieejede investeringsenheder og depotafdelinger, individer,
der skød penge i en fond
og sendte pengene til Bernies investeringsrådgivningsfirma.
De anbefaler den til deres klienter, og klienternes venner og familie.
Til gengæld for at skaffe de penge, tager de et salær,
og de skaffer en lind strøm af penge, som Bernie Madoff forvalter.
Avellino og Bienes var ikke en hedgefond eller en Wall Street-fond.
De var ikke investeringseksperter, men revisorer.
De registrerede ikke investeringsvirksomheden,
hvilket er ulovligt.
De tog penge fra deres klienter,
og de gav dem til en hemmelig investeringsforvalter
uden at fortælle klienterne, hvad der skete med pengene,
og den forvalter var Bernie Madoff.
I slutningen af 1970'erne udlevede Bernie den amerikanske drøm.
Bernie og Ruth fik to sønner, Andrew og Mark.
Han var en familiemand, og han elskede sin familie højt.
Familien flyttede ind i en skøn forstad, Roslyn, Long Island,
som var en af de velhavende forstæder langs kysten.
Han brugte endda mange penge på at pendle til Manhattan via vandflyver
i stedet for at tage toget eller bilen, som alle andre gjorde.
Vi gik fra utryghed til håb, tillid og muligheder.
Regeringen har med høj beskatning, ekstremt forbrug og overregulering
stukket en kæp i hjulet på vores frie marked.
I de kommende fire år lader vi økonomien være ureguleret.
Mens 1980'erne gik sin gang,
blev det bullmarked, som begyndte i USA, et globalt fænomen.
Det var starten på globaliseringen.
Alle ville købe aktier,
og Bernies legitime børsmæglerfirma begyndte at tjene mange penge.
Wall Street i 1980'erne var vild.
HANDELSTAL
Der var stor entusiasme, og folk tjente mange penge.
Jeg hørte, at der var meget kokain og meget alkohol,
og der var mange restaurantbesøg.
Alle firmaer ansatte flere.
Jeg begyndte at arbejde for Bernie Madoff i juli 1985.
Der var en mystik over Bernie.
Folk havde respekt for ham på Wall Street, og han sad i NASDAQ's bestyrelse.
Han fløj hele tiden til London for at holde møder.
Når Bernie gik ind på børsen og købte noget, steg markedet.
Når han solgte noget, faldt markedet. Han fik ry for at være alvidende.
Bernies legitime firma klarede sig utroligt godt.
Han og Ruth flyttede ind i en skøn penthouselejlighed i Manhattan.
Han købte et sommerhus i Montauk. Han blev medlem af en golfklub.
Han købte en båd.
Bernie kunne se sin svigerfar i øjnene
og sige: "Jeg sagde, jeg ville blive en succes."
Jeg startede min virksomhed med 500 dollars.
Jeg var kommet fra ingenting. Jeg var et barn fra Queens.
Jeg gik ikke på Havard.
Og pludselig i 1987 havde jeg stor succes.
Jeg var rig.
Vi tjente mange penge. Vi voksede, og vi hyrede flere aktiehandlere.
Bernie ville have en mere prestigefyldt bygning,
så i løbet af sommeren 1987 flyttede vi til Lipstick Building, 3rd Avenue 885.
Det var en usædvanlig bygning.
Den lignede et læbestifthylster.
Bernies flytning til den her ikoniske skyskraber
ville imponere investorerne, de ansatte og endda tilsynsmyndighederne.
Det var en del af det nye stilfulde image, som Bernie var ved at skabe.
Kontorerne var utrolig smukke, da vi flyttede ind.
Sofistikerede og højteknologiske.
Der var så mange vinduer. Der var så lyst.
Da jeg startede med at arbejde for Bernie Madoff i 1987,
var vi som en stor familie,
fordi de var meget familievenlige.
Det var en rar atmosfære. Meget hyggelig.
Her var sikkert.
Næsten alle, der arbejde her, var slægtninge eller venner af familien.
Bernies børn, Mark og Andy, arbejdede der.
Mark og Andy var ærkeamerikanske.
Alle ville have været stolte af at have dem som børn.
Jeg kunne lide hans bror, Peter. Han var compliance officer.
Ruth havde et kontor i firmaet.
Hun var en varm person.
Hun var en fantastisk mor.
Jeg kunne se, at Bernie og Ruth elskede deres børn højt.
Hun tilbad Bernie, og jeg tror, at hun var den, som han betroede sig til.
Bernie sagde engang til mig: "Ruth er en skøn partner."
Og Bernie var meget gavmild.
Han gav mange penge til velgørenhed.
Han betalte for flybilletterne for de bryllupsrejser,
som hans medarbejdere tog på, når de blev gift.
Han sad i bestyrelsen for Yeshiva Universitet.
Han arbejde med Special Olympics.
Han betalte for en kvindes hjerteoperation.
Familien Madoff tog alle med til Montauk på weekend hver sommer
og betalte for hotel for hele deres familie.
Vi spillede volleyball på stranden.
Det var en stor fest med masser af alkohol.
Vi dansede, og det var sjovt.
Men der var en anden side af Bernie.
Han gik meget højt op i sit udseende og i sine omgivelser.
Alt skulle være perfekt.
Hvis han kiggede udover handelskontoret og så en computerskærm, der var lidt skæv,
måtte han rette på den, så den flugtede med de andre.
Han rettede også, selvom man sad ved sit skrivebord og arbejdede.
Man måtte ikke have sølvrammer eller noget, der ikke var sort eller gråt.
Man måtte ikke have planter.
Alt skulle være ens.
Som tiden gik,
blev han mere intens.
Der var dage, hvor man kunne mærke anspændtheden,
og man ville bare holde sig væk.
Man vidste aldrig, om han ville skælde en ud.
Idiot! Vil du holde kæft?
Jeg husker en episode, hvor Bernie skældte sin bror, Peter, ud.
Forsvind fra mit kontor!
Jeg fik ondt i maven.
Jeg sagde: "Vær sød at lade være."
Og Peter tav, fordi Bernie var en tyran. Det var en anden side af ham.
Peter var nok lidt bange for Bernie,
ligesom alle andre var.
Han ville kontrollere en,
og det er fordi, at han utilfreds med en,
at han kunne kontrollere en.
Bernies humør skiftede på ingen tid.
Jeg så tidspunkter, hvor han var så rar og opmærksom,
og tidspunkter, hvor han var så brutal.
-Hvad fanden har du gang i? -Og stoppe en uden varsel.
Der var mange personer i Bernie.
Han var mange ting.
Jeg tænkte, at han var under stort pres.
19. OKTOBER 1987
Markedet har været i frit fald i morges.
I handelskontorerne på Wall Street var der panik.
Ordrer om at sælge kom fra store institutionelle investorer,
private investorer, investeringsselskaber,
som var bekymret for inflation, stigende renter, en faldende doller
og stort underskud på betalingsbalancen.
Mandag d. 19 oktober 1987 var en af de mest skræmmende dage i mit liv.
Fra jeg begyndte mit arbejde og markedet åbnede kl. 9:30
til markedet lukkede, var det kaotisk.
To timer efter åbningsklokken
er Dow Jones Industrial Average faldet med 200 point.
Der er hektisk aktivitet.
Det er afsindigt, og folk er bange og er gået i panik.
Hvert eneste firma på Wall Street forsøgte at sælge aktier.
Der var så mange telefoner, som ringede. Vi blev oversvømmet med ordrer.
Folk råber, og vi skriver sedler.
Det føltes som en krigszone.
Min onkel ringede, og han sagde: "Tre mænd går ind på en bar…"
Jeg sagde: "Jeg kan ikke snakke nu," og lagde på.
Vi måtte opretholde et ordentligt marked.
En market maker er en, som er villig til at være køberen
og sælgeren af den sidste mulighed.
Vi var de eneste, der købte.
Mange firmaer tog ikke telefonen, og jeg kan huske, at Bernie råbte:
"Tag telefonen. Vi vil ikke være et firma, der ikke svarer."
Vi tog telefonen, og vi køber mange aktier.
Og jeg trykker på min computer og får markedet til at falde.
Det var, som om det ville falde for evigt.
Kaos på børsen, mens hektiske aktiehandlere handlede med
over en halv milliard salgsordrer på Wall Street.
Ingen kender årsagen.
Der er en slags mørk psykologi på spil her.
Det er paniksalg.
Panik. Fuldkommen panik. Alle er vanvittige.
For mæglere og aktiehandlere var det en totalt katastrofe.
Et blodbad.
Det pludselige kollaps mindede om den fatale oktoberdag for 58 år siden.
Krakket i 1929, der markerede begyndelsen på Den Store Depression.
Det var skræmmende og overvældende.
Det var hjerteskærende.
Men Bernie virkede ikke urolig over det.
Han var meget rolig omkring det.
Det fik os til at respektere ham, fordi det her var hans penge.
Han navn står på døren, Bernard L. Madoff Investment Securities,
og vi var et af de få firmaer, der gjorde vores pligt.
Vi forblev åben.
Bernie Madoff blev ved med at købe, selvom alle de andre market makers,
som havde pligt til at købe aktier, selv når de faldt og de ville tabe penge,
fordi det er en market makers pligt.
De tog ikke telefonen. De svarede ikke.
Man kunne ikke sælge. Men det kunne man hos Bernie Madoff.
Stemningen på Wall Street emmer af chok og mistro.
I fem år har bullmarkedet virket ustoppeligt.
Tilliden har været så høj.
Så kom oktober, og så kom Black Monday.
Det vides ikke, hvor meget Bernies firma mistede i 1987-krakket,
men det faktum, at Bernie var langt fremme
med både kommunikationsteknologi og handelsteknologi,
tillod ham at holde Madoff-firmaet åbent og betjene dets klienter.
Det vandt ham anerkendelse fra SEC og fra børsen i New York.
Han vidnede i høringer i kongressen,
han hjalp med at omskrive reglerne
for at sørge for, at markedet fungerede under en krise som Black Monday.
Folk begyndte at snakke om Bernie Madoff, som en mand, man kunne stole på,
og det cementerede hans ry.
Han kom med i bestyrelser.
Han blev inviteret til diskussioner med myndighederne,
og blev valgt tre gange som formand for NASDAQ's bestyrelse.
Og i begyndelsen af 1990'erne var han en respekteret Wall Street-statsmand.
Bernie trivedes med at være et kendt ansigt.
Han elskede den piedestal, som folk satte ham op på,
og jo mere han oplevede det, desto mere elskede han den ærefrygt.
Læg nøje mærke til, hvad jeg siger:
ingen nye afgifter.
Løfteraket, antændelse og start.
Folk arbejder mere end før.
De bruger mindre tid med deres børn og arbejder om aftenen og i weekender.
Finansnyheder her til morgen.
Et teknologiaktie-rally har gjort værdien af guldrandede aktier rekordhøj.
Jeg startede i Bernie Madoffs firma i 1991.
Bernie Madoff havde et fantastisk ry.
"Bernie er en god fyr. Han er involveret i lokalsamfundet."
"Han er gavmild," du ved. "Du vil klare dig godt hos ham."
Det var en tid, hvor markedet steg og steg.
Og teknologien eksploderede.
Internettet kom frem.
Flere blev involveret i aktiemarkedet.
Dow Jones har en hjemmeside.
Tal i realtid. Som aktiehandlerne ser dem på Wall Street.
Vi fik mere at lave og flere kunder.
Det var et fantastisk tidspunkt for handle med aktier,
fordi teknologien gjorde mere effektivt, og profitten steg hurtigt.
Madoff stod for mellem 5 og 7 % af den totale handel på børsen i New York,
og det er meget stort for et lille firma.
Det fortsætter nok i den nærmeste fremtid, medmindre markedet køler ned.
Bernie får sit legitime market maker-firma til at vokse,
og på samme tid får han lige så stille
sit hemmelige rådgivningsfirma til at vokse,
som han har under bordet og holder adskilt fra sit market maker-firma.
I begyndelsen var afkastet for investorerne 11 %,
men han gav så meget som 15 til 19 %.
Han var hele tiden indbringende.
Det, der var begyndt i 1960'erne,
som et lille bridgeklub-investeringsrådgivningsfirma,
var vokset og vokset.
Og Avellino og Bienes fortsatte med at kanalisere store summer
til Bernie Madoff.
Avellino og Bienes driver deres feederfond under radaren lige så stille,
og de skriver aldrig noget ned,
indtil en af deres underleverandører,
som er ved at samle investeringer fra venner og familie,
bryder Avellino og Bienes' første bud og skriver noget ned.
I 1992 fik det amerikanske børstilsyn, SEC, tips om en brochure.
SEC er en regulerende myndighed, hvis opgave er at beskytte investorer.
Og i brochuren stod der:
"Vi tilbyder 100 % sikre investeringer."
"Vi har ikke haft en transaktion, der ikke gav afkast, i 20 år,
og de er stort set risikoløse handler."
SEC kigger i brochuren, og de indser med det samme,
at der er røde flag.
Man kan ikke have en 100 % sikker investering.
Det eksisterer ikke.
Og deres undersøgelse førte dem til Frank Avellino og Michael Bienes.
Avellino og Bienes tog frivilligt hen til SEC med deres advokat.
De ville afhøre Avellino og Bienes på samme tid.
Og jeg sidder i midten,
og Bienes sad til venstre for mig og Avellino til højre for mig.
Og de spørger dem: "Hvor meget skaffede I til investeringer?
Jeg tror, at SEC havde forventet fem eller ti millioner,
og de ser på hinanden,
og en af dem siger: "Jeg tror, at det er cirka…
…444 millioner dollars."
Og jeg troede, at SEC-folkene ville falde ned af stolen.
444 millioner fra små investorer er mange penge.
Det er 1990'erne. Det er mange penge.
De stoppede afhøringen.
De løb ud for at snakke med direktøren for SEC's afdeling i New York, og…
"Du godeste! Hvad sker der?"
De var rasende.
Jeg troede, at chefen ville få et slagtilfælde.
SEC havde mistanke om, at der foregik svindel,
men de havde troet, at det var Avellino og Bienes, der gjorde det.
Men Frank Avellino og Michael Bienes forklarede,
at Bernie Madoff stod for alle beslutninger om handel.
De sagde nærmest: "Se ikke på os, men på Bernie Madoff."
Derfor vil SEC have dokumenter fra Bernie Madoff.
SEC kommer for at efterforske det,
og Madoff bliver bange, fordi det alt sammen var svindel.
Madoff havde aldrig investeret fra sit investeringsrådgivningsfirma.
Han tog folks penge og sagde, han ville investere dem, men gjorde intet.
Det var fiktive handler.
Det var Ponzi-svindel.
I 1919 har vi Charles Ponzi.
Ponzi har bevist hans pralen om at fortjenesten er 50 % efter 90 dage,
og kloge mænd gør som ham.
Da regeringen beviste, at Ponzi er en svindler…
En Ponzi-svindel er at tage penge fra Peter og give dem til Paul.
Man siger til Peter:
"Jeg tager dine penge og investerer dem og du vil få et afkast,"
men jeg giver bare pengene til Paul.
Og den proces fortsætter og fortsætter,
fordi jeg finder hele tiden nye investorer for at betale de gamle investorer,
og der er ingen investering eller nogen forretning.
Da SEC kom i 1992 for at efterforske Avellino og Bienes,
skulle Madoff bevise, at handlerne var virkelige.
Han beder Frank DiPascali om at skabe falske handelsbeviser
ved at bruge historisk information, så SEC kan få dem.
Frank DiPascali var Madoffs højre hånd. Han havce arbejdet for ham i mange år.
Han tog sig af feederfondene og var ansvarlig for mange penge.
Frank var en machomand, og han var meget intelligent.
Frank DiPascali lignede et medlem af mafiaen.
Han kom fra arbejderklassen, og han var utrolig loyal.
DiPascali kaster sig over opgaven med lynets hast.
Han begynder at skabe et falsk papirspor.
Dokumenterne skal se ægte ud: regnskaber, handelstransaktioner og kontoudtog.
Og det skal ikke være dokumenter, der narrer fru Jensen,
men dokumenter, der narrer SEC.
Da SEC aflagde besøg,
viste Bernie Madoff dem de falske dokumenter.
De troede på, de var ægte.
Jeg ved ikke, hvor omhyggeligt de så på dokumenterne.
Deres forventninger spillede en rolle.
Hvad er sandsynligheden for, at Bernie Madoff har forfalsket alt?
I 1992 lukkede SEC sagen uden yderligere handling,
uden yderligere efterforskning af Bernie Madoff.
I stedet for tvang de Avellino og Bienes til at lukke deres firma,
fordi de havde et uregistreret investeringsfirma.
SEC traf afgørelsen: "Det her er illegalt struktureret.
Tag alle pengene ud af Bernies firma og giv dem tilbage til alle personer."
FIRMA SKAL TILBAGEBETALE INVESTORER
Det er 440 millioner dollars,
som Bernie ikke har, fordi det hele er svindel.
Han henvender sig til tre af sine største og ældste investorer.
Jeffry Picower, Carl Shapiro og Norman Levy
var langsigtede individuelle investorer i Bernies investeringsrådgivningsfirma.
De havde været særdeles tilfredse med Bernies resultater.
Og Bernie overtaler dem til at hjælpe ham.
Hvad end de vidste, hvad han gjorde,
eller om de ikke kendte til hans intentioner,
gav de ham pengene,
og derfor kunne Bernie udskrive checks til alle Avellino og Bienes klienter.
Gæt, hvad der skete.
Ingen ville have pengene. De elskede, hvad Bernie gjorde.
Da SEC lukkede Avellino og Bienes,
gik mange af deres klienter direkte til Madoff for at investere.
Og Bernie sagde til mig: "Vi får travlt. Der er sket noget. Mange vil ringe til os.
Mange vil investere."
Og mange af dem var ældre mennesker,
og mange af dem fra Florida.
Enkerne sagde:
"Jeg fik anbefalet at ringe til jer. Jeg har 15.000 dollars at investere."
Det her fortsatte i mange dage.
Da vi lukkede kontoerne hos Avellino og Bienes,
begyndte jeg at få en del pres fra de her mennesker,
som havde brug for de penge at leve for.
SEC sagde til mig på det tidspunkt:
"Hør, hvis du stadig vil gøre forretninger med de her mennesker, må du gerne det."
Bernie Madoff registrerede sig stadig ikke som investeringsrådgiver.
Det opdagede SEC ikke,
og de opdagede desværre ikke et af historiens største svindelnumre.
Jeg havde arbejdet meget i min virksomhed med naturlig mad.
Efter 20 år trak jeg mig tilbage og solgte den for en million dollars.
Jeg endte med at investere 100.000 dollars hos Avellino og Bienes,
og da SEC knaldede dem,
hørte jeg, at Avellino og Bienes havde investeret i Madoff.
Og da SEC efterforskede Madoff, fandt de ingen beviser på svindel,
og derfor investerede jeg direkte i Madoff.
Han lovede et jævnt afkast på 9 % årligt.
Det var fristende.
Det var ikke et urealistisk løfte. Det var bare jævnt.
Jeg udviste fornøden omhu.
Jeg læste om, at han var længst fremme med elektroniske handler.
Han var på forkant med udviklingen.
Det faktum, at SEC ikke fandt beviser på, at der var noget galt, var for mig
en godkendelse af Madoff,
og derfor sendte jeg 900.000 dollars til Madoff.
Nu er det ikke længere Avellino og Bienes, som samler penge og giver dem til Bernie.
Tusindvis af mennesker giver penge
til Bernies uregistrerede investeringsrådgivningsfirma.
Folk anbefaler ham til hinanden.
Man bliver introduceret i golfklubben.
Man bliver introduceret til en filantropisk bestyrelse.
Han bliver kendt blandt eliteinvesteringseksperter.
Og de siger alle det samme.
"Giv Bernie dine penge. Vi ved ikke, hvad han gør, men det er ren magi.
Madoffs uregistrerede investeringsrådgivningsfirma
tiltrækker pengemidler fra kendte jødiske universiteter,
og filantroper som Elie Wiesel, en Holocaust-overlever,
og flere meget rige familier
såsom Katz-familien og Wilpon-familien, der ejer New York Mets.
Og på det tidspunkt ændrer Ponzi-svindelnummeret sig.
Det er en ny situation.
Han kunne narre SEC.
Han havde lige overlevet en efterforskning uden en skramme,
og derfor blev han opildnet og følte, han var urørlig.
Intet var uopnåeligt.
Det legitime børsmæglerfirma giver Madoff en troværdig succes,
og nu har han 5.000 klienter i sit investeringsrådgivningsfirma.
Derfor må han udvide Ponzi-svindlen.
Han har brug for mere plads
for at adskille Ponzi-svindlen fra det legitime firma.
Han fremlejer noget plads…
…på den 17. etage i Lipstick Building.
Et lille kontorkompleks, hvor Frank DiPascali er konge.
Rodet, overfyldt og helt modsat de elegante kontorer øverst.
Her vil Ponzi-svindlen vokse eksponentielt i de kommende år
og blive et gigantisk svindelnummer.
Tekster af: Karen Marie Svold Coates